Document ID: /roh_data/filtered/fineweb-2-filterrobots_roh.jsonl.gz/44356

Ils purtaders dal project «Aventura Alvra» vulan realisar duas punts pendentas, che van sur il flum Alvra, in project turistic che duai attrair in grond public. Cumprovas davart la realisabladad e retschertgas davart consequenzas per l’ambient èn gia avant maun.
Ils iniziants dal project han tschintg onns peda per realisar il project. Vegn quel betg realisà entaifer quest temp, scroda la decisiun da la radunanza communala, ed i dovra ina nova revisiun parziala da la planisaziun locala.
Sper la via chantunala tar l’ustaria Punt da Solas duess vegnir construì in center per visitaders cun 100 parcadis. Davent da là duessi dar ina punt pendenta da 120 meters lunghezza che va en la chavorgia sur il flum Alvra dasper il lai da fermada da Solas. Suenter ina storta en ina caverna, duess ina segunda punt pendenta da 240 meters lunghezza manar vi enfin tar la punt da Solas da la Viafier retica.
Ils 20 da mars ha la Regiun Alvra preschentà il project
RR actualitad 12:00